OSNOVNA ŠKOLA OROSLAVJE

ŠK. GOD. 2020./2021.

RAZRED: ČETVRTI C

UČITELJICA: SNJEŽANA SITARIĆ-KNEZIĆ

**Sudjelovanje u eTwinning projektu „ Igrom do znanja i zabave“**

[**https://sites.google.com/view/os-oroslavje-cekaci-snjezana/projekti/igrom-do-znanja-i-zabave?authuser=0**](https://sites.google.com/view/os-oroslavje-cekaci-snjezana/projekti/igrom-do-znanja-i-zabave?authuser=0)

**Učenici 4. c razreda ove školske godine uključili su se u eTwinning projekt „ Igrom do znanja i zabave“, a jedna od autorica projekta je učiteljica iz naše škole Renata Posavec.**

***U sklopu izvannastavne aktivnosti Dramske igre u 4. c:***

Dramska igra, koja je osnovni način provođenja dramskog odgoja, pruža mogućnost slobodnog izražavanja i oslobađanje stvaralačkih potencijala. U atmosferi sigurnosti, opuštenosti i prividne neobaveznosti, koju pruža organizirana igra, moguće je osloboditi spontanost i omogućiti djetetu da na njemu najprihvatljiviji način usvaja nove spoznaje jer se ono što je naučeno u igri lakše i duže pamti te otvara prostor dječjem stvaralaštvu.

U dramskim igrama igrači se prenose u određene situacije, likove, pojave, stvari pomoću riječi, pokreta, kretanja i zvukova, čime se ostvaruju ne samo obrazovni zadaci, već i funkcionalni i odgojni zadaci koji se, nažalost, u mnogim predmetima ili izostavljaju ili samo usputno ostvaruju.

Uz pomoć dramsko-pedagoških aktivnosti učenici postaju prisutni (ovdje i sada), postaju aktivni dionici procesa, osvještavaju sebe u prostoru, svoje tijelo i glas te sebe u odnosu s drugom osobom ili osobama u grupi. Involviraju se fizički i intelektualno, a cjelokupna vođena i postignuta dinamika suradničkog rada rezultira kohezijom i kvalitetnom energijom čitavog razreda.

Svakom takvom pomnom biranom i osmišljenom aktivnošću ostvarujemo mnoge funkcionalne i odgojne zadatke; upoznajemo se bolje, zagrijavamo se, razgibavamo, razvijamo pozornost, koncentraciju, sposobnost zapažanja, osjećaj za ritam, otvaramo se i stvaramo povjerenje, prostor komunikacije i suradnje, razumijevanja i empatije, propitujemo emocije, ostvarujemo pozitivno ozračje u skupini. Iznimno su važne i aktivnosti kojima se potiče izražavanje svojih uvjerenja, stavova, koje potiču kritičko mišljenje, vještine javnog nastupa i izražavanja te (samo)zastupanja.

***CILJEVI AKTIVNOSTI:***

- poticati bolje međusobno upoznavanje i povezivanje učenika

- razvijati i njegovati pozitivne osobine

- poticati učenike da uviđaju dobre osobine drugih

- razvijati osjećajnost za druge ljude i njihove potrebe

- obogaćivanje sustava vrijednosti

- utjecati na jačanje samopoštovanja i samopouzdanja učenika

***NAŠE AKTIVNOSTI VEZANE UZ PROJEKT:***

1. ***ZADATAK: RUJAN***

**Izrada loga za projekt**

Upoznavanje s projektom i izrada loga u 4. c OŠ Oroslavje. Učenike sam upoznala s ciljem ovoga projekta, te smo dogovorili plan rada. Izradili smo logo, što je bio prvi rujanski zadatak. Većina učenika, željna rada bez IKT-a, odlučila je svoj logo nacrtati. Ella se zainteresirala za rad u aplikaciji Canva, te je napravila dva loga u toj aplikaciji. Izvršili smo glasanje i odabir loga predstavnika razreda i jednoglasno je izabran logo Jakova Bivala za predstavljanje našeg razreda. Nakon objave svih loga na Padletu, učenici su dali svoj glas za najljepši logo u ovom zadatku, koji će ujedno biti logo projekta.

***2. ZADATAK PROJEKTA " Igrom do znanja i zabave"- listopad***

***Poruka razreda uz Dječji tjedan i Mjesec djeteta***

***Izrada društvenih igara***

***Trajni ciljevi Dječjeg tjedna su:***

- usmjeriti pozornost najšire javnosti prema ostvarivanju prava, potreba i aktivnosti s djecom i za djecu,

- organizirati u tim danima posebne i prigodno odabrane igre, priredbe i stvaralačke aktivnosti djece i za djecu,

- pokrenuti nove akcije od šireg značaja za razvoj i odgoj djece,

- poticati volonterski društveni i stručni rad odraslih s djecom, te aktivnu participaciju djece u aktivnostima lokalne zajednice i šire.

Moto Dječjeg tjedna je lijepa i prepoznatljiva izreka, koja izražava odnos odraslih prema djeci: ,,Ljubav djeci prije svega!" te se dodatno u javnosti ističe i poruka, koja izražava glas djece: ,,Odrasli, imajte u vidu i nase prijedloge! "

Obilježavanje se provodi u suradnji s Društvom naša djeca Oroslavje.

**1. aktivnost:**

**8. 10. u razrednom odjelu obilježili smo Dječji tjedan koji traje od 5. 10 do 11. 10. pod motom "*Ljubav djeci prije svega*!".**

Radni dan započeli smo lijepim riječima koje smo uputili jedni drugima. Lijepe riječi pisali smo na papir koji je svaki učenik nosio na leđima i svatko tko je htio upisao mu je neku lijepu riječ ili poruku. Učiteljica je svakom učeniku upisala lijepu riječ ili poruku. Izvadili smo papire s leđa i pročitali naglas poruke koje smo dobili. Svoje zadovoljstvo iskazali smo zahvalom svojim prijateljima.

<https://youtu.be/HtcYKi9iKH0>

**2. aktivnost:**

Uz Mjesec djece učenici su osmislili svoje zanimljive poruke koje ćemo moći staviti na padlet projekta predviđen za to i poslati u DND Oroslavje. Poruke mogu biti upućene drugoj djeci ili odraslima. " *Odrasli, imajte u vidu i naše prijedloge!* " Svi učlenici stali su u veliki krug i izgovorili moto Dječjeg tjedna " *Ljubav djeci prije svega!",* a zatim je svaki učenik pročitao svoju poruku upućenu drugoj djeci ili odraslima.

<https://youtu.be/ksqj1LymF-M>

**3. aktivnost**

Učenici su odabrali njima najdraže igre koje smo svi zajedno igrali na školskom dvorištu.

Igrali smo i zaboravljene igre gumi-gumi i bade-bade-olimpijade, te igre koje nas vesele- afrička žuta.

<https://youtu.be/52PWb_Ct1V8>

<https://youtu.be/MupOySFSU40>

**4. aktivnost- izrada društvenih igara**

Svi učenici su tijekom ovog mjeseca izrađivati svoju društvenu igru. Igre su prezentirati svim učenicima i igrali ih na nastavnim satima ili za vrijeme odmora.

HRVATSKI JEZIK- Književni jezik i zavičajni govor

- *Igra "Čarobna vrećica"*- upoznajemo riječi kajkavskog, čakavskog i štokavskog narječja

- *Igra stvaramo "Kajkavski wordart"- otkrivamo značenje starih kajkavskih riječi*

- Društvena igra "Imenice" ( autori Lota i Jakov. D.)

- Društvena igra „HJMATPID“ ( autori braća Bival i Marta Grdan)

MATEMATIKA- brojevi do milijun, problemski zadaci- Matematičke igre s brojevima do milijun i problemskim zadacima.

HRVATSKI JEZIK- IMENICE, društvena igra

HRVATSKI JEZIK, MATEMATIKA, PRIRODA I DRUŠTVO- KOLO SREĆE- vježbanje i ponavljanje gradiva i dr.

<https://youtu.be/ulno3m2u9rY>

<https://youtu.be/gZdf1mnPybU>

**Naše igre objavljene u wakelet kolekciji:** <https://wakelet.com/wake/G2b-1GB85bPXETs5iU8XI>

Za sve objave roditelji su potpisali suglasnost o sudjelovanju i objavljivanju radova i videa prema GDPR.

*Veselimo se novom zadatku za studeni!*

Učiteljica:

Snježana Sitarić-Knezić